Κόκορας ψητός με αρωματικά και μπίρα
Το γιορτινό κρέας της άνοιξης, εκτός από αρνί, μπορεί να είναι και ένας ψητός κόκορας, μαριναρισμένος σε μπίρα και φρέσκα μυρωδικά.
1 κόκορας 1.300 γρ., 1 κουτάκι μπίρα (330ml), 50 ml ελαιόλαδο, 1 κεφάλι σκόρδο, κομμένο οριζοντίως στη μέση, 2 λεμόνια, κομμένα σε τέταρτα, 1 μπουκέ γκαρνί (ματσάκι από 1-2 κλαράκια από μυρωδικά, όπως θυμάρι, ρίγανη, δεντρολίβανο, δάφνη, δεμένα με σπάγκο μαγειρικής), αλάτι, φρεσκοτριμμένο πιπέρι, 50 ml ελαιόλαδο, αλάτι, φρεσκοτριμμένο πιπέρι
Βάζουμε την μπίρα, το λάδι και αλατοπίπερο σε μεγάλη λεκάνη, ανακατεύουμε και βάζουμε μέσα τον κόκορα. Προσθέτουμε το σκόρδο, τα λεμόνια και το μπουκέτο μυρωδικών και σκεπάζουμε με διάφανη μεμβράνη. Αφήνουμε να μαριναριστεί για 3 ώρες, γυρίζοντάς τον μία φορά.Προθερμαίνουμε τον φούρνο στους 200°C.Βγάζουμε τον κόκορα από τη μαρινάδα και τον βάζουμε σε ταψί. Γύρω του τακτοποιούμε τα σκόρδα και τα λεμόνια.Ραντίζουμε τον κόκορα με τα 50 ml λάδι για το ψήσιμο και αλατοπιπερώνουμε. Ψιλοκόβουμε τα φυλλαράκια από τα μυρωδικά και βάζουμε όσα μπορούμε ανάμεσα στο δέρμα και το ψαχνό. Πασπαλίζουμε τον κόκορα με τα υπόλοιπα. Ψήνουμε για περίπου 1 ώρα και 15 λεπτά, μέχρι να ροδοκοκκινίσει και να γίνει.
Κόκορας,Χόρτα , Μυρωδικά,Πάσχα